રાજ્ય અને દેશના સામુહિક ખાતર કામ કરવાની ગુજરાતના લોકોની ક્ષમતા ગુજરાતની સૌથી મૂલ્યવાન અકસ્યામત છે. લોકોના આ સામર્થ્યનો મહત્તમ ઉપયોગ કરવાની દિશામાં ગરીબી અવરોરૂપ છે. ગરીબીની સાથે અન્ય પાસાઓ પણ જોડાયેલા છે, જેમકે, નાની અને અસ્થાયી આવક ,નબળુ સ્વાસ્થ્ય, ઓછું ભણતર, અસુરક્ષિતતા, ન્યાય મેળવવા અંગેની અનિશ્ચિતતા અને સામાજિક-આર્થિક મુખ્ય પ્રવાહમાં ભળી ન શકવું. મિશન મંગલમ કર્યક્રમની વિવિધલક્ષી નીતિઓ થકી આ પ્રશ્નોનું કાયમી નિરાકરણ કરવાનું લક્ષ્ય છે. આ કાર્યક્રમ થકી રોજગારના અવસરોનું નિર્માણ કરવું, પોસાય તેવી કિંમતે પ્રાથમિક સુવિધાઓ પૂરી પાડવી અને કાયદાકીય સુરક્ષિતતા પૂરી પાડવાના પ્રયાસો કરવામાં આવે છે. આમ, 'મિશન મંગલમ' એ મહિલા સશક્તિકરણ અને ગરીબી નિવારણના તમામ પાસાઓને આવરી લેતી એક સંપૂર્ણ યોજના છે.